༄༅། །དཔལ་ཡེ་ཤེས་ཀྱི་མགོན་པོའི་ལས་མཐའ་དྲག་པོའི་སྦྱིན་སྲེག་བཀླག་ཆོག་ཏུ་བཀོད་པ་བསྟན་དགྲ་ཚར་གཅོད་ཅེས་བྱ་བ་བཞུགས་སོ། །

བླ་མ་དང་ཡེ་ཤེས་མགོན་པོ་གཉིས་སུ་མེད་པ་ཕྱག་འཚལ་ལོ། །འདིར་ནག་ཆེན་པོའི་ལས་མཐའ་སྲེག་པ་ཧོཾ་གཟེར་གྱི་ཆོ་ཁྲིགས་སུ་བཀོད་པ་ལ་གསུམ། སྦྱོར་བ་བཅས་གཤོམ་གྱི་རིམ་པ། དངོས་གཞི་ལས་ཀྱི་ཁྲིགས། རྗེས་མཐའ་སྡུད་ཀྱི་བྱ་བའོ། །དང་པོ་ནི། ལྷོའི་ཕྱོགས་སུ་ཐབ་ཁུང་གྲུ་གསུམ་རྒྱར་སོར་མོ་ཉི་ཤུའི་ཚད་དང༌། དཔངས་སུ་རྒྱའི་ཕྱེད་ཀྱི་ཚད་དང་ལྡན་པ། ཁ་ཁྱེར་སོར་གསུམ་དང་ལྡན་པ་བརྩིག ཕྱི་ནས་ས་ནག་དང་བོང་བུ་རྔ་མོའི་སྦྲང་དང་དུར་ཁྲོད་ཀྱི་ཐལ་བ་བསྲེས་པས་ཕྱི་ནང་བྱུགས། ནང་དུ་དུག་ཤིང་གི་མེ་ཏོག་དང་འབྲུ་ནག་པོའི་རིགས་སིལ་མར་བཀྲམ། དེའི་ནང་ཁྲོ་བོའི་རྡོ་རྗེ་རྩེ་གསུམ་སོར་བརྒྱད་པའི་ཚད་དང༌། ཟུར་གསུམ་ལ་གྲི་གུག་རྩེ་གསུམ་ཐོ་བ་བྲི། ཁ་ཁྱེར་རལ་གྲིས་བསྐོར་བ། དབུས་སུ་རྡོ་རྗེའི་ལྟེ་བ་རཾ་གྱིས་མཚན་པ་བྲི། ནང་དུ་བུད་ཤིང་ཚེར་མ་ཅན་གྱི་ཤིང་ཐབ་ལས་ཅུང་ཟད་དམའ་བར་བརྩིག རྣལ་འབྱོར་པའི་གཡོན་དུ་སྲེག་རྫས་ཡཾ་ཤིང་ཚེར་མ་ཅན་གྱི་ཤིང་རྩེ་མ་ཉམས་པ་དུག་ཁྲག་གིས་སྦགས་པ་གཙོ་བོ་ལ་འབུལ་རྒྱུ་ཉེར་གཅིག་དང་མེ་ལྷར་བདུན། ཞུ་ཆེན་གྱི་མར་ཁུ་ལ་ཁྲག་དང་ལན་ཚྭ་ཀེ་ཚེ་ནིམ་པའི་ལོ་མ་དུར་ཁྲོད་ཀྱི་ཐལ་བ་དགྲ་བོའི་ཟག་རྫས་དང་བཅས་པའི་མར་ཁུ། དེ་ནས་རིམ་པ་བཞིན་དྲག་རྫས་ཤ་སྣ་སྙིང་སྣ་བསྲེས་པའི་རིལ་བུ། སྨྱོས་བྱེད་ཀྱི་རྫས་དྷ་དྷུ་ར་དང་ཁྲག་སྣ་བསྲེས་པའི་རིལ་བུ། ཚ་བའི་རྫས་ཏིལ་ནག་ཟིར་ནག་འབྲུ་ནག་བསྲེས་པའི་རིལ་བུ། གསོད་པའི་རྫས་ལྕགས་ཟངས་རྡོའི་ཕྱེ་མ་དུག་ཁྲག་དང་བསྲེས་པའི་རིལ་བུ། རྩ་བའི་རྫས་དགྲ་བོའི་ཟག་རྫས་དུག་ཁྲག་དང་བསྲེས་པའི་ལིངྒ་བླ་དྭགས་དང་བཅས་པ་བརྒྱ་རྩ་བརྒྱད། དེ་སྡེ་ཚན་ལྔར་བགོས་པའི་དང་པོ་ལ་ཉེར་གཉིས། བར་མ་གསུམ་ལ་ཉེར་གཅིག་རེ། རྗེས་མ་ལ་ཉེར་གསུམ། མི་ལྷ་ལ་བདུན་བཅས་དེ་རྣམས་བྲུབ་ཁུང་ངམ་ལྕགས་སྣོད་དུ་གཤམ། གཡས་སུ་མཆོད་རྫས་ཁྲག་སྣའི་ཡོན་ཆབ། དུག་ཆུའི་ཞབས་བསིལ། དབང་པོའི་མེ་ཏོག ཤ་ཆེན་བསྲེག་པའི་བདུག་སྤོས། ཚིལ་ཆེན་གྱི་མར་མེ། བོང་བུའི་གཅིན་གྱི་དྲི་ཆབ། སྙིང་སྣའི་ཞལ་ཟས་དང་བདུད་རྩི་རཀྟ་བཅས་རིམ་པ་གཉིས། མགོན་པོའི་གཏོར་མ་དྲག་པོའི་དཔལ་བཤོས་འཁོར་རང་འདྲ་བརྒྱད་ཁྲག་ཀོང་དང་བཅས་པ། མེ་ལྷར་ཟུར་གསུམ་འཁོར་རང་འདྲ་བཞི་ཁྲག་ཀོ་ཅན། དེ་རྣམས་ཀྱི་བར་ཐེབ་ཀྱུས་ཤ་ཁྲག་དམར་གྱི་རྒྱན་ལྡན། མཆོད་པ་ཁ་གསོ་རྒྱུ་བཅས་ཡོངས་སྡོམ་བརྒྱད། བསངས་ཆབ་ཀྱི་དུང་ཆོས། བགེགས་བསྐྲད་ཀྱི་གུར་ཡུངས། ཕྱག་མཚན་ཕུར་པ་དང་རལ་གྲི། ཞིང་ཆེན་གྱི་གཡབ་མོ་གདབ་ལས་ཀྱི་ཆས་ཚང་བ། ཚོགས་ཀྱི་རྫས། དྲག་པོའི་དགང་གཟར་བླུགས་གཟར། རྣལ་འབྱོར་པ་སྔགས་ཆས་སམ་ཆོས་གོས་ནག་པོ། ཁ་ཟས་ཤ་དང་དཔའ་བོའི་བཏུང་བ། རོ་གདན་བྲིས་པར་ཁྲོ་བོའི་སྟངས་སྟབས་ཀྱིས་བཞུགས་པ། ཁ་ལྷོར་བལྟས་ཏེ་སྡང་བའི་སེམས་ཀྱིས་ཞལ་ཁྲོ་གཉེར་དང་ལྡན་པ་བཞུགས་པར་བྱའོ། །གཉིས་པ་དངོས་གཞི་ལས་ཀྱི་ཁྲིགས་ལ། བདག་བསྐྱེད་གོང་མནོན་ལྷན་སྐྱེས་གཞུང་བཞིན་ལས་བགེགས་གཏོར་གྱི་ཚིག་བསྒྱུར་མཚམས་ལ། ལྷན་ཅིག་སྐྱེས་པ་བཀའ་སྡོད་ཡེ་ཤེས་ཀྱི་མགོན་པོར་མཧཱ་ཀཱ་ལ་ལྕམ་དྲལ་འཁོར་དང་བཅས་པ་རྣམས་ལ་མཆོད་པ་འབུལ་ཞིང་དྲག་པོ་ཧོ་མའི་ཆོ་ག་བྱེད་པའི་དུས་འདིར། འབྱུང་པོ་མི་དང་སོགས་ནས་བགེགས་གཏོར་མཇུག་ནས་ས་ཡི་ཕྱོགས་འདིར་བཏང་སྲུང་འཁོར་གྲུབ་ནས། རང་བདག་བསྐྱེད་བདེ་མཆོག་ལ་གནས་པའི་སྒོ་ནས། ལས་ཐམས་ཅད་པའི་ཆུས་རྫས་རྣམས་བསངས། གུ་གུལ་དང་ཤ་ཆེན་གྱིས་བདུག ཀུ་ཤས་བསངས་ཆུ་གཏོར་ནས། ཨོཾ་མ་ཧཱ་ཀཱ་ལ་གུ་ཎ་ཧྲི་ད་ཧཱུཾ་ཕཊཿ ཅེས་ལས་སྔགས་ཀྱིས་བསངས། ཨོཾ་སྭ་བྷཱ་ཝས། བསྲེག་རྫས་དང་མཆོད་རྫས་སྦྱངས། སྟོང་པའི་ངང་ལས། ཨོཾ་མ་ཧཱ་ཀཱ་ལ་དགྲ་བོ་འཁོར་བཅས་མཱ་ར་ཡ་ཧཱུཾ་ཕཊཿལན་བདུན། ཉེར་སྤྱད་ལྔ་ཧཱུཾ་ལས་དགྲ་བོའི་ཤ་ཁྲག་རུས་པའི་ཕུང་པོར་གྱུར། ཨོཾ་སྭཱཧཱ། ལན་གསུམ་གྱིས་དྲག་རྫས་བཀྲུས། ཨོཾ་ཨཱཿསྭཱཧཱ། ལན་གསུམ་གྱིས་ཡཾ་ཤིང་སྦྱངས། ཨོཾ་ཤྲཱི་སྭཱཧཱ། ལན་གསུམ་གྱིས་མར་ཁུ་སྦྱངས། ཨོཾ་ཛྲིཾ་སྭཱཧཱ། ལན་གསུམ་གྱིས་དྲག་རྫས་རྣམས་སྦྱངས། ཨོཾ་ཀུ་རུ་ཀུ་རུ་སྭཱཧཱ། ལན་གསུམ་གྱིས་དེ་ལས་གཞན་པའི་ཡོ་བྱད་རྣམས་སྦྱངས། ཨོཾ་ཨཱཿཧཱུཾ། ལྷ་རྫས་ཀྱི་ཡོ་བྱད་ཞལ་དུ་གསོལ་རྒྱུ་རྣམས་དགྲ་བོའི་ཤ་ཁྲག་རུས་པ། ཡཾ་ཤིང་གདུག་པ་ཅན་གྱི་ཤིང་དུ་གྱུར། ཀུ་ཤ་ལས་སྔགས་ཀྱིས་བསངས། སྭ་བྷཱ་ཝས་སྦྱངས། སྟོང་པའི་ངང་ལས། ཀུ་ཤ་འདི་ནི་གཙང་ཞིང་དགེ །ས་ལས་སྐྱེས་པའི་འདབ་མའི་སྙིང༌། །དཀོན་མཆོག་གསུམ་པོ་མཉེས་བྱེད་ཅིང༌། །ཚངས་པ་ལྷ་ཡི་དག་བྱེད་ཡིན། །དམ་ཉམས་དགྲ་ལ་མངོན་སྤྱོད་མཛོད། །ཨོཾ་བཛྲ་ས་ཏྭ་ཨ། ལན་གསུམ་གྱིས་རང་གི་གཡས་ཕྱོགས་ནས་ཐབ་ཀྱི་ཁ་ཁྱེར་ལ་རྩེ་མོ་ལྷོར་བསྟན་ནས་གཡོན་བསྐོར་དུ་བཀྲམ། གཤན་པའི་ཁྱིམ་ནས་བླངས་པའི་མེ། ལས་སྔགས་ཀྱིས་བསངས། སྭ་བྷཱ་ཝས་སྦྱངས། སྟོང་པའི་ངང་ལས། ཨོཾ་ཛྭ་ལ་ཛྭ་ལ་ཧཱུཾ། ལན་གསུམ། རླུང་གཡབ་ཀྱིས་སྤར། ཧཱུཾ་ལན་བདུན་གྱིས་མར་ཁུ་བླུགས་ཏེ་ལེགས་པར་སྤར། དེ་ནས་ཐབ་ལས་ཐམས་ཅད་པས་བསངས། སྭ་བྷཱ་ཝས་ཐབ་ཁུང་སྦྱངས། སྟོང་པའི་ངང་ལས། བྷྲཱུཾ་ལས་དྲག་པོའི་ཐབ་ཁུང་ཟུར་གསུམ་པ་ནག་པོ་རྒྱའི་ཕྱེད་ཀྱི་དཔངས་དང་ལྡན་པ་ཁ་ཁྱེར་རལ་གྲིས་མཚན་པ་དེའི་ནང་དུ་རཾ་ལས་མེའི་དཀྱིལ་འཁོར། དེའི་དབུས་སུ་ཁྲོ་བོའི་མེ་ལྷ་ཟ་བྱེད་དུ་བའི་མདོག་ཅན་བ་སྤུ་སེར་པོ། གདོང་བདུན་ལྕགས་ཀྱི་ལུགས་མའི་ཞལ་ཅན་མཆེ་བ་བཞི་བཞི་གཙིགས་པ་རེས་གཟའ་བདུན་གྱི་བདག་ཉིད་ཅན་གྱི་ལྗགས་གློག་ལྟར་འཁྱུག་ཅིང་འཇིགས་པའི་ཧཱུཾ་སྒྲ་སྒྲོག་པ། སྤྱན་དམར་པོ་གསུམ་གསུམ་མི་གཡོ་བར་གཟིགས་པ། གོས་སྔོན་པོ་དང་ལྕགས་ཀྱི་རྒྱན་བཟང་པོས་བརྒྱན་ཅིང་ཕྱག་བཞི་དང་པོ་གཉིས་མདུང་དང་རྡོ་རྗེ། ལྷག་མ་གཉིས་རལ་གྲི་དང་གྲི་གུག་འཛིན་པ། སྟོབས་དང་དྲག་ཤུལ་ཆེན་པོ་བསྐལ་པའི་མེ་ལྟར་དྲག་པོའི་འོད་དུ་བའི་འཕྲེང་བ་དང་རླུང་གི་དཀྱིལ་འཁོར་ལ་གནས་པ་འཇིག་རྟེན་གསུམ་གསལ་བར་བྱེད་པ། མ་ཧེའི་གདན་ལ་བཞུགས་པའི་གཡས་སུ་ནག་པོ་ཁ་སེར་དང་མདུན་དུ་མཐར་བྱེད་མདོག་ནག་མིག་དུ་བའི་མདོག་ཅན། ཚེམས་ཀྱིས་མ་མཆུ་མནན་པ། གདོང་གཅིག་པ་ལག་པ་བཞི་པ། གཡས་གཉིས་རྡོ་རྗེ་དང་གྲི་གུག གཡོན་གཉིས་ཁྲག་གིས་གང་བའི་ཐོད་པ་དང་རལ་གྲི་འཛིན་པ། རྒྱབ་ཏུ་འོད་དམར་པོ་དང༌། གཡོན་དུ་གཤིན་རྗེ་མཐར་བྱེད་ནག་པོ་གཉིས་ཞལ་དྲུག་སྤྱན་གསུམ་གསུམ་དང་ལྡན་ཞིང་རྣམ་པར་འགྱུར་བ། མཚེ་བ་གཙིགས་པ། ཕྱག་དྲུག་བེ་ཅོན་གཏུན་ཤིང༌། རལ་གྲི་དང་ཐོད་ཁྲག རོ་ལངས་དང་དབྱུག་པ་འཛིན་པ། ཞབས་བཞི་པ་མ་ཧེ་ལ་ཞོན་པ་བཞི་ཀའང་ལྕགས་ཀྱི་རྒྱན་ཅན། ལྟོགས་ཤིང་ཟས་འདོད་པ་ཡི་དྭགས་ཀྱི་རྒྱལ་པོ་ལྟར་སྲིད་པ་གསུམ་པོ་ཟ་བ་ཆས་པ། དེ་རྣམས་ཀྱི་སྤྱི་བོར་ཨོཾ། མགྲིན་པར་ཨཱཿཐུགས་ཀར་ཧཱུཾ། དེ་ལས་འོད་ཟེར་འཕྲོས། འཇིག་རྟེན་ཁམས་ཀྱི་ཤར་ལྷོའི་ཕྱོགས་ནས་མེ་ལྷ་ཟ་བྱེད་ཆེན་པོ་བློན་པོ་བཀའ་ཉན་དང་བཅས་པ་སྐད་ཅིག་གིས་བཛྲ་ས་མཱ་ཛཿ གདངས་རོལ་ལས་མགོན་སྤྱན་འདྲེན་བཞིན། ཧཱུཾ། འཇིག་རྟེན་ཁམས་ཀྱི་ཤར་ལྷོའི་ཕྱོགས། །འབར་བ་མི་ཡི་དཀྱིལ་འཁོར་ནས། །རོལ་བར་གདངས། རྒྱལ་བའི་བསྟན་བསྲུང་གདུག་པའི་གཤེད། །ཕྱོགས་སྐྱོང་ཆེན་པོ་དྲག་ཤུལ་ཅན། །ཚུར་གཤེགས་ཚུར་གཤེགས་འབྱུང་པོའི་ཆེ། །ལྷ་ཡི་དྲང་སྲོང་གཉིས་སྐྱེས་མཆོག །སྲེག་བླུགས་ཞལ་ཟས་བཞེས་སླད་དུ། །འདིར་ནི་དུ་ནི་ཉེ་བར་མཛོད། །ཨོཾ་ཨགྣ་ཡེ། ཨཱ་དཱི་བྱ། ཨ་དཱི་བྱ། ཨཱ་བེ་ཤ། མཧཱ་ཤྲཱི་ཡེ། ཧ་བྱ་ཀ་བྱ། མཧཱ་ན་ཡ་སྭཱཧཱ། སྔགས་རོལ་བར་བརྗོད་དེ་བཅད། དེ་ནས་ཡེ་ཤེས་ཕྱི་འབྲང་གི་བགེགས་རྣམས་སུམྦྷ་ནིས་བསྐྲད། ཛཿཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར། ཨོཾ་ན་མ་སྶ་མནྟ་བུདྡྷ་ནཱཾ་ཨགྣ་ཡེ་སྭཱཧཱ། ཞེས་བྱོན་སྐྱེམས་ལན་བདུན་ཕུལ། དེ་ནས་ཨོཾ་ཨརྒྷཾ་པྲ་ཏིཙྪཾ་སྭཱཧཱ། མཆོད་ཡོན་ཐུགས་ལ། པྲོ་ཀྵ་ཎཾ་བསངས་གཏོར་སྐུ་ལ། ཨཉྩ་མཱ་ནཾ་ཞལ་ཕྱག་བསིལ། པཱ་དྱཾ་ཞབས་བསིལ་ཕུལ། དེ་ནས་གདངས་རོལ་དགའ་ཚལ། ཧཱུཾ། དབང་པོའི་མེ་ཏོག་སྤྲིན་དུ་འཐིབས། །བསུར་ཆེན་སྤོས་ཀྱི་ན་བུན་འཐུལ། །རོལ་བར་གདངས། ཞུན་ཆེན་མར་མེའི་གློག་འོད་འབར། །ཁྲག་ཆེན་བྱུག་པའི་ཆར་པ་བསྙིལ། །ཤ་རུས་སྙིང་ཟས་མཚོ་རུ་འཁྱིལ། །རྐང་གླིང་ཐོད་རྔའི་འབྲུག་སྒྲ་ལྡིར། །དེ་འདྲའི་མཆོད་རྫས་མི་ཟད་པ། །ཉམས་པའི་དགྲ་བོ་འཇོམས་ཕྱིར་འབུལ། །ཚང་བཅས། ཨོཾ་པུཥྤེ་པྲ་ཏིཙྪཾ་སྭཱཧཱ། ནས་ཤཔྟའི་བར་རོལ་ཕབ་ནས་གསུམ་བར་གདངས། སྲིད་གསུམ་སྒྲོལ་ཕྱིར་ཛ་གད་ཕུད། །ཁམས་གསུམ་དབང་བྱེད་རཀྟའི་མཚོ། །ཕྲིན་ལས་ཀུན་འགྲུབ་བ་ལིངྟ། །ཉམས་པའི་དགྲ་བོ་འཇོམས་ཕྱིར་འབུལ། །ཚང་བཅས། ཨོཾ་མཧཱ་པཉྩ་ཨ་མྲྀ་ཏ་པཱུ་ཛ་ཁཱ་ཧི། ཅེས་བདུད་རྩི་ཕུལ། ཨོཾ་མཧཱ་རཀྟ་པཱུ་ཛ་ཁ་ཧི། ཅེས་རཀྟ་ཕུལ། ཨོཾ་མཧཱ་བ་ལིངྟ་པཱུ་ཛ་ཁཱ་ཧི། ཅེས་གཏོར་མ་ཕུལ། བསྟོད་པ་ནི། གདངས་རོལ་གཤིན་རྗེ། ཧཱཾ། ཚངས་པ་འཇིག་རྟེན་མགོན་གྱི་སྲས། །མེ་ལྷའི་རྒྱལ་པོ་དྲང་སྲོང་མཆོག །འབྱུང་པོ་ཡོངས་སུ་སྐྱབས་པའི་ཕྱིར། །ཐུགས་རྗེ་དབང་གི་སྐུ་སྤྲུལ་པའི། །རིགས་སྔགས་གྲུབ་པའི་དྲང་སྲོང་མཆོག །ཉོན་མོངས་སྲེག་པའི་ཤེས་རབ་འོད། །བསྐལ་པའི་མེ་ལྟར་གཟི་བརྗིད་འབར། །མངོན་ཤེས་རྫུ་འཕྲུལ་ཞབས་དང་ལྡན། །ཐབས་ཀྱི་སྤྲུལ་པའི་ཐེག་པ་བཅིབས། །གདུག་པ་སྒྲོལ་བའི་མཚོན་ཆ་བསྣམས། །དྲག་ཤུལ་ཆེན་པོའི་འཁོར་གྱིས་བསྐོར། །ཟ་བྱེད་ཆེན་པོ་ཁྱོད་ལ་བསྟོད། །རོལ་གསུམ་ནས་ཕབ་བཅད། དེ་ནས་དབུས་ཀྱི་ལྷ་ལ། ལག་པ་གཡོན་འཇིག་རྟེན་པའི་ཁུར་ཚུར་བྱས། གཡས་འབར་བ་ལྟར་བྱས་ཏེ། ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཛྭ་ལ་ཡ་སརྦ་བྷསྨིན་ཀུ་རུ་སརྦ་དུཥྚཾ་ཧཱུཾ་ཕཊ་དྲྀ་ཥྱ་ཛཿཧཱུཾ་བཾ་ཧོཿས་མ་ཡ་སྟྭཾ། ས་མ་ཡ་སྟྭཾ་ཨ་ཧཾ། ལན་གསུམ། མེ་ལྷ་འཁོར་དང་བཅས་དམ་ཚིག་ལ་གནས་པར་གྱུར་པས་སྐུ་ལས་སྤྲུལ་པའི་ཚོགས་དཔག་ཏུ་མེད་པར་བཀྱེ། དམ་ཉམས་པའི་དགྲ་བོ་ཆེ་གེ་མོ་རྣམས་ཀྱི་སྙིང་ཁ་ནས་ལྕགས་ཀྱུས་བཟུང༌། མགྲིན་པར་ཞགས་པས་ཆིངས། ཡན་ལག་ལྕགས་སྒྲོག་གིས་བསྡམས། རྒྱབ་ནས་ཕོ་ཉ་དང་ལས་ཀྱི་རླུང་དམར་གྱིས་དེད། འཇིགས་པའི་མུན་ནག་གིས་མདུན་བསུས། འཁོར་ལོ་འབར་བའི་རྩིབས་ལ་བསྐྱོན། མེ་རི་འབར་བས་མཐའ་བསྐོར་ནས་སྐད་ཅིག་གིས་དྲག་རྫས་དང་ལིངྒ་ལ་ཐིམ་པར་གྱུར། རོལ། ན་མོ། སངས་རྒྱས་ཀྱི༴ ཆོས་ཀྱི༴ དགེ་འདུན་གྱི༴ བླ་མ་ཡིད་དམ་མཁའ་འགྲོ་ཆོས་སྐྱོང་སྲུང་མ་རྣམས་ཀྱི༴ དཔལ་མཧཱ་ཁྲག་འཐུང་གི་རྒྱལ་པོ་ཡབ་ཡུམ་རྣམས་ཀྱི༴ ལྷ་མ་སྲིན་དྲེགས་པ་སྡེ་བརྒྱད་ཀྱི༴ ཁྱད་པར་དུ་མེ་ལྷ་ཟ་བྱེད་ཆེན་པོ་བློན་པོ་བཀའ་གཉན་འཁོར་དང་བཅས་པ་རྣམས་ཀྱི༴ བདེན་པ་ཆེན་པོ་འདི་ཡི་བྱིན་གྱིས་རླབས་ཀྱིས། དཔལ་འབྲུག་པའི་བསྟན་པ་ལ་གནོད་པར་བྱེད་པའི་དགྲ་བགེགས་གདུག་པ་ཅན་གཡུལ་ངོར་དམག་ཏུ་ལྷགས་པ་འདི་རྣམས། ལྕགས་ཀྱུ་ཅན་གྱིས་སྙིང་ནས་དྲོངས། །ཞགས་པ་ཅན་གྱིས་སྐེ་ནས་ཆིངས། །ལྕགས་སྒྲོག་ཅན་གྱིས་ཡན་ལག་སྡོམས། དྲིལ་བུ་ཅན་གྱིས་མྱོས་སུ་ཆུག །ལས་ཀྱི་རླུང་དམར་གྱིས་རྒྱབ་ནས་འཕུལ། འཇིགས་པའི་མུན་ནག་གིས་མདུན་ནས་བསུས་ཏེ་སྐད་ཅིག་ཡུད་ཙམ་ཅིག་ལ་དམར་བྱང་དུ་བཏབ་པ་འདི་ལ་ཁུག་ཅིག དགྲ་བོའི་ནྲི་ལ་ཨངྐུ་ཤ་ཛཿཛཿ ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཛྭ་ལ་ཡ་སརྦ་བྷསྨིན་ཀུ་རུ་སརྦ་དུཥྚཾ་བིགྣན་དགྲ་བོ་འཁོར་བཅས་མཱ་ར་ཡ་ཧཱུཾ་ཧཱུཾ། ཞེས་ལན་བདུན་བཟླ་དུས་ལིངྒ་རལ་གྲི་འདེབས་ཚུལ་བྱ། དེ་ནས་སྤྱི་བསྐོས་ཀྱི་མར་ཁུ་ཐོགས་ཏེ། དགང་གཟར་དང་བླུགས་གཟར་གྱི་ཁ་ལ་ཨོཾ་ཨཱཿཧཱུཾ། འོད་ཟེར་དང་བཅས་པ་མེ་ལྷའི་ཞལ་གདངས་པ་ལ་ལྗགས་རྩེར་རཾ་གྱིས་མཚན་པར་གྱུར། ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཛྭ་ལ་ཡ་སརྦ་བྷསྨིན་ཀུ་རུ་སརྦ་དུཥྚཾ་བིགྣན་དགྲ་བོ་འཁོར་བཅས་མཱ་ར་ཡ་ཕཊ། ལན་བདུན། ཡཾ་ཤིང་ཐོགས་ཏེ། ཨོཾ་ཨཱཿཧཱུཾ། ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཛྭ་ལ་ཡ་སརྦ་བྷསྨིན་ཀུ་རུ་སརྦ་དུཥྚཾ་བིགྣན་ཨོཾ་བཛྲ་ཡ་དགྲ་བོ་འཁོར་བཅས་མཱ་ར་ཡ་ཕཊ། ལན་བདུན། མར་ཁུ་ཐོགས་ཏེ། ཨོཾ་ཨཱཿཧཱུཾ། ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཛྭ་ལ་ཡ་སརྦ་བྷསྨིན་ཀུ་རུ་སརྦ་དུཥྚཾ་བིགྣན་ཨོཾ་ཨགྣ་ཡེ་དགྲ་བོ་འཁོར་བཅས་མཱ་ར་ཡ་ཕཊ། ལན་མདུན། དེ་ནས་དྲག་རྫས་ཐོགས་ཏེ། ཨོཾ་ཨཱཿཧཱུཾ། ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཛྭ་ལ་ཡ་སརྦ་བྷསྨིན་ཀུ་རུ་སརྦ་དུཥྚཾ་བིགྣན་གནོད་བྱེད་དགྲ་བགེགས་འབྱུང་པོའི་ཙིཏྟ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་མདུན། སྨྱོས་བྱེད་ཀྱི་རྫས་ཐོགས་ཏེ། ཨོཾ་ཨཱཿཧཱུཾ། ཨོཾ་བཛྲ་ཨ་ན་ལ་སོགས་ནས་གནོད་བྱེད་དགྲ་བགེགས་འབྱུང་པོའི་ཙིཏྟ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་བདུན། ཚ་བའི་རྫས་ཐོགས་ཏེ། ཨོཾ་ཨཱཿཧཱུཾ། ཨོཾ་བཛྲ་ཨ་ན་ལ་སོགས་ནས། གནོད་བྱེད་དགྲ་བགེགས་འབྱུང་པོའི་ཙིཏྟ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་བདུན། གསོད་པའི་རྫས་ཐོགས་ཏེ། ཨོཾ་ཨཱཿཧཱུཾ། ཨོཾ་བཛྲ་ཨ་ན་ལ་སོགས་ནས་གནོད་བྱེད་དགྲ་བགེགས་འབྱུང་པོའི་ཙིཏྟ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་བདུན། རྩ་བའི་རྫས་ལིངྒ་ཕུར་རྩེར་བླངས་ཏེ། ཨོཾ་ཨཱཿཧཱུཾ། ཨོཾ་བཛྲ་ཨ་ན་ལ་སོགས་ནས་དགྲ་བོ་འཁོར་བཅས་མཱ་ར་ཡ་ཕཊ། ལན་བདུན་ཕུལ། དེ་ནས་འདོད་གསོལ་ནི། དྲང་སྲོང་ཆེན་པོ་ཁྱེད་ལ་སྲེག་བླུགས་མཆོད་བསྟོད་ཕུལ་བ་ལ་བརྟེན་ནས། དཔལ་ལྡན་འབྲུག་པའི་བསྟན་པ་དང་བསྟན་འཛིན་བསྟན་པའི་སྦྱིན་བདག་རྒྱལ་བློན་འབངས་འཁོར་དང་བཅས་པ་རྣམས་ལ་བསམ་པ་ངན་པ་ཡིད་ལ་འཆང་ཞིང༌། སྦྱོར་བ་རྩུབ་པ་ལག་ཏུ་ལེན་ཏེ་གཡུལ་ངོར་དམག་ཏུ་ལྷགས་པ་འདི་རྣམས་ལོ་དང་ཟླ་བ་མ་འགྱངས། ཞག་དང་ཟ་མར་མ་བཞག ད་ལྟ་ཉིད་དུ་རྟགས་ཕྱུངས། མཚན་མ་སྟོན། ལྔ་ཕུང་བཤིག ཡིད་རྟེན་ཆོས་ཀྱི་དབྱིངས་སུ་སྒྲོལ་བའི་ཕྲིན་ལས་མཛད་དུ་གསོལ། སརྦ་ཤ་ཏྲུཾ་མཱ་ར་ཡ་ཕཊ། རོལ་མོ་ཕབ་བཞག་རོལ་བྱ། མེ་ལྷ་ཐབ་ནས་བྱོན་ཏེ་ཁ་ཁྱེར་གྱི་ཤར་ལྷོར་བཞུགས་སུ་གསོལ་བར་གྱུར། ཐབ་ནས་མེ་མགལ་གཅིག་ཕྱུང་སྟེ་དེར་བཞག ཐབ་ཏུ་འཇིག་རྟེན་ལས་འདས་པའི་ཡེ་ཤེས་ཀྱི་མེ་འབར་བའི་རྣམ་པར་གྱུར་པའི་དབུས་སུ་ཡཾ་ལས་རླུང་གི་དཀྱིལ་འཁོར་ནག་པོ་སོགས་ནས། མཐུ་སྟོབས་ཆེན་པོས་གཤེགས་སུ་གསོལ། །ཞེས་པའི་བར་གཞུང་བཞིན་གནང་ནས། ཡེ་ཤེས་ཕྱིར་འབྲངས་ཀྱི་བགེགས་བསྐྲད། དཔལ་ལྡན་མགོན་པོ་སོགས་ནས། ཡེ་ཤེས་ཀྱི་མགོན་པོ་ཕྱག་བཞི་པའི་དབུ་རྒྱན་པར་གྱུར། ཞེས་པའི་བར་གནང་ནས། ཨོཾ་ན་མ་སྶནྟ་བུདྡྷ་ནཾ་ཨགྣན་ཡེ་སྭཱཧཱ། ཞེས་བྱོན་སྐྱེམས་མར་ཁུ་ལན་བདུན་ཕུལ། དེ་ནས་དམ་བསྒྲག་བྱ་བ་ནི། ཨོཾ་བཛྲ་མཧཱ་ཀཱ་ལ་ས་མ་ཡ་ཧ་ན་ཧ་ན་ཧཱུཾ་ཕཊ། གཞུང་ཆོག་གི་དམ་བསྒྲག་ལན་གཅིག་བརྗོད། དེ་ནས་སྦྱིན་སྲེག་གི་དམ་བསྒྲག་ནི། ཨོཾ་སརྦ་པཱ་པཾ་ད་ཧ་ན་བཛྲ་ཨགྣི་བཛྲ་ས་ཏྭ་སརྦ་པཱ་པཾ་ད་ཧ་སྭཱཧཱ། ཞེས་མར་ཁུ་ལན་བདུན་ཕུལ་ནས། དཀྱིལ་འཁོར་ལྷ་ཚོགས་རྣམས་ཀྱིས་མེ་ལྷའི་བྱ་བ་བྱེད་པར་ཞལ་གྱིས་བཞེས། དམ་ཉམས་པའི་དགྲ་བོ་ལ་མངོན་སྤྱོད་ཀྱི་ལས་བསྒྲུབ་པར་བཞེད་ནས་དྲག་པོའི་ཉམས་སུ་འཛིན་པར་གྱུར། དུས་གསུམ་སངས་རྒྱས་སོགས་ནས་ན་མོ་ན་མོ་ཧཱུཾ་གི་བར་ཕྱག་འཚལ། དེ་ནས་དྲག་པོའི་མཆོད་པ། དགྲ་བོ་མཐར་བྱེད་སོགས་ནས་སུ་ར་ཏི་སྟྭཾ་བར་གནང་ནས་མཆོད་པ་དང་སྨན་རཀ་རྣམས་སྔགས་དང་བསྟུན་ཏེ་ཐབ་ཏུ་ཕུལ། གཏོར་མ་མཇུག་ཏུ་འབུལ་རྒྱུ། བསྟོད་པ་ནི། འཇིག་རྟེན་གསུམ་གྱིས་མི་ཐུབ་ཅིང༌། །སོགས་ནས་བསམ་པའི་རེ་བ་གང་བའི་མཆོག་སྦྱིན་མཛོད། །སྔགས་བགྲང་མི་དགོས། དེ་ནས་ཚོགས་ལས་བྱ། བསྐང་སོ། ཧཱུཾ། གནོད་བྱེད་དགྲ་བོ་ནས། ཚངས་པའི་སྲིན་པོར་བསྙེན་པས་ཐུགས་དམ་བསྐང༌། །དེ་ནས་གསེར་སྐྱེམས་ནས་བཟུང༌། ཡེ་ཤེས་བདུད་རྩིར་བཞུ་ནས་བཞེས་སུ་གསོལ། །བར་གདབ་ལས་རྒྱས་པ་གཞུང་བཞིན་གནང༌། དེ་ནས་སྤྱི་བསྐོས་ཀྱི་མར་ཁུ་ཐོགས་ཏེ། ཨོཾ་མཧཱ་ཀཱ་ལ་ཡ། ཤཱ་ས་ན་སོགས་རྩ་སྔགས་མཐར་དགྲ་བོ་འཁོར་བཅས་མཱ་ར་ཡ་ཕཊ། ལན་བདུན་ཕུལ། དེ་ནས་ཡཾ་ཤིང་ཐོགས་ཏེ། ཨོཾ་ཨཱཿཧཱུཾ། ཨོཾ་མཧཱ་ཀཱ་ལ་ཡ། ཤཱ་ས་ན་སོགས་ཀྱི་མཐར་ཨོཾ་བཛྲ་ཡ་དགྲ་བོ་འཁོར་བཅས་མཱ་ར་ཡ་ཕཊ། ལན་ལྔ། མར་ཁུ་ཐོགས་ཏེ། ཨོཾ་ཨཱཿཧཱུཾ། ཨོཾ་མཧཱ་ཀཱ་ལ་ཡ། ཤཱ་ས་ན་སོགས་ཀྱི་མཐར་ཨོཾ་ཨགྣ་ཡེ་དགྲ་བོ་འཁོར་བཅས་མཱ་ར་ཡ་ཕཊ། ལན་ལྔ། དེ་ནས་དྲག་རྫས་ཐོགས་ཏེ། ཨོཾ་ཨཱཿཧཱུཾ། ཨོཾ་མཧཱ་ཀཱ་ལ་ཡ། ཤཱ་ས་ན་སོགས་ཀྱི་མཐར་གནོད་བྱེད་དགྲ་བགེགས་འབྱུང་པོའི་ཙིཏྟ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་ལྔ། སྨྱོ་བྱེད་ཀྱི་རྫས་ཐོགས་ཏེ། ཨོཾ་ཨཱཿཧཱུཾ། ཨོཾ་མཧཱ་ཀཱ་ལ་ཡ། ཤཱ་ས་ན་སོགས་ཀྱི་མཐར་གནོད་བྱེད་དགྲ་བགེགས་འབྱུང་པོའི་ཙིཏྟ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་ལྔ། ཚ་བའི་རྫས་ཐོགས་ཏེ། ཨོཾ་ཨཱཿཧཱུཾ། ཨོཾ་མཧཱ་ཀཱ་ལ་ཡ། ཤཱ་ས་ན་སོགས་ཀྱི་མཐར་གནོད་བྱེད་དགྲ་བགེགས་འབྱུང་པོའི་ཙིཏྟ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་ལྔ། གསོད་པའི་རྫས་ཐོགས་ཏེ། ཨོཾ་ཨཱཿཧཱུཾ། ཨོཾ་མཧཱ་ཀཱ་ལ་ཡ། ཤཱ་ས་ན་སོགས་ཀྱི་མཐར་གནོད་བྱེད་དགྲ་བགེགས་འབྱུང་པོའི་ཙིཏྟ་ཛྭ་ལ་རཾ་ཛྭ་ལ་རཾ་ཧཱུཾ་ཕཊ། ལན་ལྔ། དེ་ཡན་ཆད་དྲག་རྫས་ཆ་དང་པོ་སོང༌། དེ་ནས་རྩ་བའི་རྫས་ལིངྒ་ཆ་དང་པོ་ལ་བྲུབ་ཁུང་བསྐྱེད་པ་ནི། སྐད་ཅིག་གིས་ཐབ་ཁུང་ཨེ་ལས་ལྕགས་བསྲེགས་ཀྱི་ཁང་སྒྲོམ་ཟུར་གསུམ་པ། ངམས་འཐུག་པ། ཚ་ལ་རྩུབ་པ། ནག་ལ་འཇིགས་པ། གཤིན་རྗེའི་གསད་ཁང༌། བདུད་ཀྱི་གཤིན་ཁང༌། དམྱལ་བའི་བཙོན་ཁང༌། སྡེ་བརྒྱད་ཀྱི་ལས་ཁང༌། ཞེ་སྡང་གི་མེ་འབར་བ། ང་རྒྱལ་གྱི་བྲག་རི་འཁྲུག་པ། འདོད་ཆགས་ཀྱི་ཆུ་བྲུབ་པ། ཕྲ་དོག་གི་རླུང་འཚུབ་པ། གཏི་མུག་གི་མུན་པ་གཏིབས་པ། རྒྱ་ཆེ་བ། གཏིང་ཟབ་པ། ཁ་རུབ་པ། དཔག་པའི་ཡུལ་ལས་འདས་པ། སྟེང་ནས་མཚོན་ཆ་ཐམས་ཅད་དང་ཐོག་ཆར་དུ་འབབ་པ། འོག་ནས་ནད་དང་དུག་གི་རླངས་པ་འཐུལ་བ། དེའི་ནང་དུ་དགྲ་བོའི་རྣམ་པར་ཤེས་པ་ནྲྀ་ཁཾ་ནག་ཏུ་གནས་པ། སེམས་ཅན་ཐམས་ཅད་ཀྱི་ལས་ངན་སྡིག་སྒྲིབ་ཐམས་ཅད་སྦུར་མ་རླུང་གིས་བསྐྱོད་པ་ལྟར་ལངས་ནས་འུབ་ཀྱིས་དེ་ལ་ཐིམ་པས། དེ་ཉིད་དམ་ཉམས་པའི་དགྲ་བོ་ལུས་གཅེར་བུ་རེད་པ། དྲན་པ་ཉམས་པ། འགུལ་མི་ཤེས་པ། ཡན་ལག་ལྕགས་སྒྲོག་གིས་བསྡམས་པ། བུ་ག་གུ་ནས་ཁྲག་འཛག་པ། མིག་ཤི་མིག་ཏུ་ལྟ་བ་ཅིག་ཏུ་གྱུར། ན་མོ། སངས་རྒྱས་ཀྱི་བཀའ་བདེན་པ་དང༌། ཆོས་ཀྱི་བཀའ་བདེན་པ་དང༌། དགེ་འདུན་གྱི་བཀའ་བདེན་པ་དང༌། ཡི་དམ་ཞི་བ་དང་ཁྲོ་བོ་རྣམས་ཀྱི་བཀའ་བདེན་པ་སོགས་ནས། བདེན་པ་ཆེན་པོ་འདིའི་བྱིན་གྱིས་རླབས་ཀྱིས། དཔལ་འབྲུག་པའི་བསྟན་པ་དང་བསྟན་འཛིན་བསྟན་པའི་སྦྱིན་བདག་རྒྱལ་བློན་འབངས་འཁོར་དང་བཅས་པ་རྣམས་ལ། སྔ་དགྲ་ལག་ལ་བདར་བ། ད་དགྲ་དངོས་སུ་བྱེད་པ། ཕྱི་དགྲ་ཡིད་ལ་སེམས་པ། གཟུགས་ཅན་སྡང་བར་བྱེད་པའི་དགྲ། གཟུགས་མེད་གནོད་པར་བྱེད་པའི་བགེགས། ལན་པ་མེད་པར་སྲོག་ལ་རྒོལ་བ། བསྡོས་པ་མེད་པར་ནོར་འཕྲོག་པ། མཐུ་བུ་ལོན་བཞིན་དུ་སྙེག་པའི་ལས་ཅན་སྡིག་ཅན་ཆེ་གེ་མོ་འདི་རྣམས་མཐོ་སྲིད་པའི་རྩེ་མོ་ནས་དམའ་རླུང་གི་གཞི་ཡན་གར་གནས་གར་བྲོས་ཀྱང༌། ལྕགས་ཀྱུ་ཅན་གྱིས་སྙིང་ནས་དྲོངས། ཞགས་པ་ཅན་གྱིས་སྐེ་ནས་ཆིངས། །ལྕགས་སྒྲོག་ཅན་གྱིས་ཡན་ལག་སྡོམས། །དྲིལ་བུ་ཅན་གྱིས་མྱོས་སུ་ཆུག །ལས་ཀྱི་རླུང་དམར་གྱིས་རྒྱབ་ནས་འཕུལ། འཇིགས་པའི་མུན་ནག་གིས་མདུན་ནས་བསུས། སྐད་ཅིག་ཡུད་ཙམ་གྱིས་དམར་བྱང་དུ་བཏབ་པ་འདི་ལ་ཁུག་ཅིག དགྲ་བོའི་ནྲྀ་ལ་ཨངྐུ་ཤ་ཛཿཛཿ ལན་གསུམ། དེ་ནས་དམ་ཅན་བསྐུལ་བ་ནི། ཛཿདམ་ཚིག་ཆེན་པོའི་དུས་ལ་བབ། །དབྱིངས་ནས་ཁྲོ་བོའི་དུས་ལ་བབ། །བདུད་འདུལ་དཔའ་བོའི་དུས་ལ་བབ། །ཁྲག་འཐུང་རྒྱལ་པོའི་དུས་ལ་བབ། །མགོན་པོ་ལྕམ་དྲལ་དུས་ལ་བབ། །རྡོ་རྗེ་ཕོ་ཉའི་དུས་ལ་བབ། །ལས་མགོན་སྡེ་བརྒྱད་དུས་ལ་བབ། །དགྲ་བགེགས་བསྒྲལ་བའི་དུས་ལ་བབ། །རོལ་མོ་ཕབ་སྟེ་བཅད། བཞི་སྙིང་སྤྱི་འདྲིལ་ལན་གཅིག་བརྗོད་སྐབས་ལིངྒ་ལ་རལ་གྲི་འདེབས་ཚུལ་བྱ། དེ་ནས་ལིངྒ་ཕུར་རྩེར་བླངས་ཏེ། ཨོཾ་ཨཱཿཧཱུཾ། ཨོཾ་མཧཱ་ཀཱ་ལཱ་ཡ། ཤཱ་ས་ནའི་མཐར་དགྲ་བོ་འཁོར་བཅས་མཱ་ར་ཡ་ཕཊ། ཉེར་གཉིས་ཚང་བ་དང༌། དེ་ནས་འདོད་གསོལ་བསྡུས་པ་ནི། དཔལ་རྡོ་རྗེ་ནག་པོ་ཆེན་པོའི་ཐུགས་གསུང་སྐུའི་དཀྱིལ་འཁོར་ཆེན་པོའི་ལྷ་ཚོགས་རྣམས་ལ་སྲེག་བླུགས་མཆོད་བསྟོད་ཕུལ་བ་ལ་བརྟེན་ནས། དཔལ་ལྡན་འབྲུག་པའི་བསྟན་པ་དང་བསྟན་འཛིན་བསྟན་པའི་སྦྱིན་བདག་རྒྱལ་བློན་འབངས་འཁོར་དང་བཅས་པ་རྣམས་ལ་བསམ་པ་ངན་པ་ཡིད་ལ་འཆང་ཞིང༌། སྦྱོར་རྩུབ་པ་ལག་ཏུ་ལེན་ཏེ་གཡུལ་ངོར་དམག་ཏུ་ལྷགས་པ་ཆེ་གེ་མོ་འདི་རྣམས་ལོ་དང་ཟླ་བར་མ་འགྱངས། ཞག་དང་ཟ་མར་མ་བཞག ད་ལྟ་ཉིད་དུ་རྟགས་ཕྱུངས། མཚན་མ་སྟོན། ལྔ་ཕུང་བཤིག་ཡིད་རྟེན་ཆོས་ཀྱི་དབྱིངས་སུ་སྒྲོལ་བའི་ཕྲིན་ལས་མཛད་དུ་གསོལ། སརྦ་ཤ་ཏྲུཾ་མཱ་ར་ཡ་ཕཊ། རོལ་མོ་དྲག་ཏུ་ཕབ་སྟེ་བཅད། དེས་ཆ་དང་པོ་སོང༌། དེ་ནས་ཆ་གཉིས་པ་ནས་བཟུང་ཆ་ལྔ་པའི་བར་ཆ་རེ་གོང་དུ་མཆོད་བསྟོད་རེ་དང་རྫས་རྣམས་ལན་ལྔ་རེ་ཕུལ་དགོས་པ་ལས། དང་པོ་མཆོད་པ་ལ། ཕྱི་མཆོད་ནི། ཧཱུཾ། རཀྟ་སྐོམ་དུ་འཐུང་བའི་ཕྱིར། །ཁྲག་སྣ་སྟོང་གི་ཡོན་ཆབ་འདི། །མགོན་པོ་འཁོར་དང་བཅས་ལ་འབུལ། །བཞེས་ནས་བསྟན་པ་རྒྱས་པར་མཛོད། །ཨོཾ་བཛྲ་མཧཱ་ཀཱ་ལ་ཨརྒྷཾ་པྲ་ཏིཙྪཾ་སྭཱཧཱ། མ་རུངས་གདུག་པ་སྐྲག་པའི་ཕྱིར། །སྨྱོས་བྱེད་དུག་ཆུའི་ཞབས་བསིལ་འདི། །མགོན་པོ་འཁོར་དང་བཅས་ལ་འབུལ། །བཞེས་ནས་བསྟན་པ་རྒྱས་པར་མཛོད། །ཨོཾ་བཛྲ་མ་ཧཱ་ཀཱ་ལ་པ་དྱཾ་པྲ་ཏིཙྪཾ་སྭཱཧཱ། སྤྱན་གཟིགས་ཤ་ལ་མཛད་པའི་ཕྱིར། །ཤ་སྣ་སྟོང་གི་མེ་ཏོག་འདི། །མགོན་པོ་འཁོར་དང་བཅས་ལ་འབུལ། །བཞེས་ནས་བསྟན་པ་རྒྱས་པར་མཛོད། །ཨོཾ་བཛྲ་མཧཱ་ཀཱ་ལ་པུཥྤེ་པྲ་ཏིཙྪཾ་སྭཱཧཱ། ཚིལ་ཆེན་དྲི་ལ་སྣོམ་པའི་ཕྱིར། །གསུར་ཆེན་སྤོས་ཀྱི་དུད་སྤྲིན་འདི། །མགོན་པོ་འཁོར་དང་བཅས་ལ་འབུལ། །བཞེས་ནས་བསྟན་པ་རྒྱས་པར་མཛོད། །ཨོཾ་བཛྲ་མཧཱ་ཀཱ་ལ་དྷཱུ་པེ་པྲ་ཏིཙྪཾ་སྭཱཧཱ། སྲིན་པོ་གདུག་པ་འཇོམས་པའི་ཕྱིར། །ཞུན་ཆེན་གསལ་བའི་མར་མེ་འདི། །མགོན་པོ་འཁོར་དང༴ བཞེས་ནས༴ ཨོཾ་བཛྲ་མ་ཧཱ་ཀཱ་ལ་ཨ་ལོ་ཀེ༴ ནུས་པ་མཆོག་དང་རབ་ལྡན་ཕྱིར། །གཱི་ཝང་དྲི་བཟང་དྲི་ཆབ་འདི། །མགོན་པོ་འཁོར་དང༴ བཞེས་ནས༴ ཨོཾ་བཛྲ་མཧཱ་ཀཱ་ལ་གནྡྷེ༴ ལྗགས་ཀྱི་དབང་པོ་ཚིམ་པའི་ཕྱིར། །སྙིང་སྣ་སྟོང་གི་ཞལ་ཟས་འདི། །མགོན་པོ་འཁོར་དང༴ བཞེས་ནས༴ ཨོཾ་བཛྲ་མ་ཧཱ་ཀཱ་ལ་ནཻ་ཝི་དྱ༴ སྙན་གྱི་དབང་པོ་ཚིམ་པའི་ཕྱིར། །རྐང་གླིང་ཐོད་རྔ་ཅང་ཏེའུ་སོགས། །མགོན་པོ་འཁོར་དང༴ བཞེས་ནས༴ ཨོཾ་བཛྲ་མཧཱ་ཀཱ་ལ་ཤཔྟ་པྲ་ཏིཙྪཾ་སྭཱཧཱ། ནང་མཆོད་ནི། ལྕགས་ཀྱུ་ལྔ་དང་བདུད་རྩི་ལྔ། །དངོས་གྲུབ་ཀུན་གྱི་བདག་ཉིད་མཆོག །མགོན་པོ་འཁོར་དང་བཅས་ལ་འབུལ། །བཞེས་ནས་བསྟན་པ་རྒྱས་པར་མཛོད། །ཨོཾ་བཛྲ་མཧཱ་ཀཱ་ལ་སརྦ་པཉྩ་ཨ་མྲྀ་ཏ་པཱུ་ཛ་ཁཱ་ཧི། གསང་མཆོད་ནི། དགྲ་བོ་བསྒྲལ་བའི་ཙིཏྟའི་ཁྲག །མཚན་ལྡན་རྡུལ་དང་འབྱུང་བའི་རྩི། །མགོན་པོ་འཁོར་དང་བཅས་ལ་འབུལ། །བཞེས་ནས་བསྟན་པ་རྒྱས་པར་མཛོད། །ཨོཾ་བཛྲ་མཧཱ་ཀཱ་ལ་རཀྟ་པཱུ་ཛ་ཁཱ་ཧི། དེ་ཁོ་ནའི་མཆོད་པ་ནི། ལས་ཀྱི་ཕྱག་རྒྱ་རབ་སྦྱོར་དང༌། །ཡེ་ཤེས་ཕྱག་རྒྱ་དམིགས་པ་དང༌། །ཕྱག་རྒྱ་ཆེན་པོ་གཅིག་སྦྱོར་བས། །འཕེལ་བའི་མི་འགྱུར་བདེ་བས་མཆོད། །ཨོཾ་མཧཱ་སུ་ཁ་བཛྲ་ས་ཏྭ་ཛཿཧཱུཾ་བཾ་ཧོཿསུ་ར་ཏེ་སྟྭཾ། བསྟོད་པ། བདེ་གཤེགས་ཐུགས་རྗེ་མས་བསྟོད། དེ་ནས་ཡཾ་ཤིང་ནས་བཟུང་དྲག་རྫས་རྫོགས་པའི་བར་གོང་གི་ཆ་དང་པོ་བཞིན་དུ་འབུལ། དེ་ནས་ལིངྒ་ཆ་གཉིས་པ་ནས་བདེན་བདར་བསྡུས་པ་ནི། ན་མོ། སངས་རྒྱས་ཀྱི་བཀའ་བདེན་པ་དང༌། ཆོས་ཀྱི༴ དགེ་འདུན༴ བླ་མ་ཡི་དམ་མཁའ་འགྲོ་ཆོས་སྐྱོང་སྲུང་མ་རྣམས་ཀྱི༴ དཔལ་མཧཱ་ཀཱ་ལ་ཁྲག་འཐུང་གི་རྒྱལ་པོ་ཡབ་ཡུམ་རྣམས་ཀྱི༴ ལྷ་མ་སྲིན་དྲེགས་པ་སྡེ་བརྒྱད་ཀྱི༴ བདེན་ཆེན་པོ་འདི་ཡི་བྱིན་རླབས་ཀྱིས། དཔལ་འབྲུག་པའི་བསྟན་པ་ལ་གནོད་པར་བྱེད་པའི་དགྲ་བགེགས་གདུག་པ་ཅན་གཡུལ་ངོར་དམག་ཏུ་ལྷགས་པ་ཆེ་གེ་མོ་འདི་རྣམས། ལྕགས་ཀྱུ་ཅན་གྱིས་སྙིང་ནས་དྲོངས། ཞགས་པ་ཅན་གྱིས་སྐེ་ནས་ཆིངས། ལྕགས་སྒྲོག་ཅན་གྱིས་ཡན་ལག་སྡོམས། དྲིལ་བུ་ཅན་གྱིས་མྱོས་སུ་ཆུག ལས་ཀྱི་རླུང་དམར་གྱིས་རྒྱབ་ནས་འཕུལ། འཇིགས་པའི་མུན་ནག་གིས་མདུན་ནས་བསུས་ཏེ་སྐད་ཅིག་ཡུད་ཙམ་ཅིག་ལ་དམར་བྱང་དུ་བཏབ་པ་འདི་ལ་ཁུག་ཅིག དགྲ་བོའི་ནྲྀ་ལ་ཨངྐུ་ཤ་ཛཿཛཿ བཞི་སྙིང་སྤྱི་འདྲིལ་ལན་གཅིག་བརྗོད་སྐབས་ལིངྒ་ལ་རལ་གྲི་འདེབས་ཚུལ་བྱ། དེ་ནས་ལིངྒ་ཕུར་རྩེར་བླངས་ཏེ། ཨོཾ་ཨཱཿཧཱུཾ། ཨོཾ་མཧཱ་ཀཱ་ལ་ཡ། ཤཱ་ས་ནའི་མཐར་དགྲ་བོ་འཁོར་བཅས་མཱ་ར་ཡ་ཕཊ། ཉེར་གཅིག་ཚང་བ་དང༌། འདོད་གསོལ་བསྡུས་པ་ནི། དཔལ་ནག་པོ་ཆེན་པོའི་ཐུགས་གསུང་སྐུའི་དཀྱིལ་འཁོར་ཆེན་པོའི་ལྷ་ཚོགས་རྣམས་ལ་སྲེག་བླུགས་མཆོད་བསྟོད་ཕུལ་བ་ལ་བརྟེན་ནས། དཔལ་འབྲུག་པའི་བསྟན་པ་དང་བསྟན་འཛིན་བསྟན་པའི་སྦྱིན་བདག་རྒྱལ་བློན་འབངས་འཁོར་དང་བཅས་པ་རྣམས་ལ་བསམ་པ་ངན་པ་ཡིད་ལ་འཆང་ཞིང༌། སྦྱོར་བ་རྩུབ་པ་ལག་ཏུ་ལེན་ཏེ་གཡུལ་ངོར་དམག་ཏུ་ལྷགས་པ་ཆེ་གེ་མོ་འདི་རྣམས་ལོ་དང་ཟླ་བར་མ་འགྱངས། ཞག་དང་ཟ་མར་མ་བཞག ད་ལྟ་ཉིད་དུ་རྟགས་ཕྱུངས། མཚན་མ་སྟོན། ལྔ་ཕུང་བཤིག ཡིད་རྟེན་ཆོས་ཀྱི་དབྱིངས་སུ་སྒྲོལ་བའི་ཕྲིན་ལས་མཛད་དུ་གསོལ། སརྦ་ཤ་ཏྲུཾ་མཱ་ར་ཡ་ཕཊ། རོལ་མོ་དྲག་ཏུ་ཕབ་སྟེ་བཅད། དེས་ཆ་གཉིས་པ་སོང༌། དེ་ནས་འོག་མ་རྣམས་འགོ་ལེན་མཚམས་རཀྟ་སྐོམ་དུ་འཐུང་བའི་ཕྱིར། ཞེས་པ་ནས་འདོད་གསོལ་བསྡུས་པ་ཡན་ཆད་སྔར་བཞིན་འབུལ། སྔགས་ཀྱི་གྲངས་དྲག་རྫས་རྣམས་བཞི་བཞི་དང་ལིངྒ་རྣམས་ཉི་ཤུ་རྩ་རེ། ཆ་ལྔ་ཚང་བ་དང༌། འདོད་གསོལ་རྒྱས་པ་ནི། ཧོཿ དགོངས་སུ་གསོལ་ལོ། །དཔལ་མཧཱ་ཀཱ་ལ་ཁྲག་འཐུང་གི་རྒྱལ་པོ་བདུད་དང་བདུད་ཀྱི་ཕྱོགས་ཐམས་ཅད་སྒྲོལ་བའི་དཔའ་བོ། སོགས་ནས་གཏོར་བསྔོའི་མཚན་འབོད་བཞིན། དམ་པ་བྱེད་པའི་བཀའ་སྡོད་དམ་ཅན་རྒྱ་མཚོའི་ཚོགས་དང་བཅས་པ་ཐམས་ཅད་བདག་ལ་དགོངས་སུ་གསོལ། བདག་ཅག་དཔལ་ལྡན་འབྲུག་པའི་བསྟན་པ་དང་བསྟན་པའི་སྦྱིན་བདག་རྒྱལ་བློན་འབངས་འཁོར་དང་བཅས་པ་རྣམས་ལ། སྔོན་གྱི་ལས་དང་འཕྲལ་གྱི་རྐྱེན་ལས་བྱུང་བའི་ནད་གདོན་འགལ་རྐྱེན་བར་ཆད་ཐམས་ཅད་ཞི་བར་མཛོད་ཅིག ཕ་རོལ་གྱི་རྦོད་གཏོང་བྱད་སྟེམས་ས་ལ་མནན་པ། ཆུ་ལ་གཏད་པ། མེ་ལ་བསྲེག་པ། ཟོར་དུ་འཕང་བ་ལ་སོགས་པ་ཐམས་ཅད་བྱད་མ་རང་གི་རང་གཤེད་དུ་ཕོབ་ཅིག གཞན་ཡང་ལྷ་འདྲེ་ཟ་ཁ་གཏད་པ། གནོད་པའི་དབལ་ཟུག་པ། ཐོའི་རྒྱན་གཞི་བཏིང་བ། ཤོའི་རྡེའུ་སྤུང་བ། བྱད་ཀྱི་ཁྲམ་ལ་བཏབ་པ་ཐམས་ཅད་དགྲ་ལ་སྒྱུར་ཅིག ཞི་བ་དང་རྒྱས་པ་དང་དགུག་པ་དང་དབང་དང་མངོན་སྤྱོད་དྲག་པོའི་ལས་ཐམས་ཅད་རང་དབང་དུ་མངའ་བརྙེས་པར་མཛོད་ཅིག ཁྱད་པར་བསྒྲལ་བའི་ཞིང་དུ་གྱུར་པའི་དགྲ་བགེགས་གཡུལ་ངོར་དམག་ཏུ་ལྷགས་པ་འདི་རྣམས་ཀྱི་གཟུགས་དཀར་བྱང་དུ་བྲིས་ཤིང་དམར་བྱང་དུ་བཏབ་པ་འདི་རྣམས། ལོ་དང་ཟླ་བར་མ་འགྱངས། ཞག་དང་ཟ་མར་མ་འགོར་བར་མྱུར་བ་ཉིད་དུ་རྟགས་ཕྱུངས། མཚན་མ་སྟོན། ལྔ་ཕུང་བཤིག བདུན་བརྒྱུད་ཆོད། མིང་དང་བརྡ་ཙམ་ཡང་མ་ལུས་པ་ལུས་ངག་ཐལ་བའི་རྡུལ་དུ་རློག་ཅིང་ཡིད་རྟེན་ཆོས་ཀྱི་དབྱིངས་སུ་སྒྲོལ་བའི་ཕྲིན་ལས་མཛད་དུ་གསོལ། དེ་ནས་བཞེས་སྒྲ་རྒྱས་པ་ནི། ཛཿཡཿདམ་ཉམས་དགྲ་བོ་ལས་ངན་སྡིག་ཅན་འདིའི། །ཕྱི་ཡི་ཕུང་པོ་ཁམས་དང་སྐྱེ་མཆེད་དང༌། །ནང་གི་བླ་ཚེ་སྲོག་དབུགས་ཐམས་ཅད་དང༌། །གསང་བའི་ཁ་རྗེ་དབང་ཐང་རླུང་རྟ་རྣམས། །ཁྲག་འཐུང་རྒྱལ་པོ་ཡབ་ཡུམ་ཞལ་དུ་བཏབ། །བཞེས་ཤིག་རོལ་ཅིག་ལྷག་མེ་ཁ་རཾ་ཁཱའི། །ནག་པོ་ཆེན་པོའི་ཚོགས་ཀྱིས་ཞལ་དུ་བཏབ། །བཞེས་ཤིག་རོལ་ཅིག༴ འཇིགས་བྱེད་ལྷ་མོ་རྣམས་ཀྱི་ཞལ་དུ་བཏབ། །བཞེས་ཤིག་རོལ་ཅིག༴ ཞིང་སྐྱོང་མ་མོ་མཁའ་འགྲོའི་ཞལ་དུ་བཏབ། །བཞེས་ཤིག་རོལ་ཅིག༴ ལས་མཛད་སྡེ་བརྒྱད་རྣམས་ཀྱི་ཞལ་དུ་བཏབ། །བཞེས་ཤིག་རོལ་ཅིག༴ འཇིག་རྟེན་སྐྱོང་བ་རྣམས་ཀྱི་ཞལ་དུ་བཏབ། །བཞེས་ཤིག་རོལ་ཅིག་ལྷག་མེད་ཁ་རཾ་ཁའི། །དེ་ནས་བཤགས་པ་དང་ལྷག་གཏོར་བཏང༌། དེ་ནས་དམ་ཅན་སྤྱི་བསྐུལ་བཏང༌། རྗེས་མཆོད་ནི། དགྲ་བོ་ཐར་བྱེད་དང༌། དཔག་བསམ་ཤིང་བཅུད་མས་མཆོད་པ་དང་སྨན་རཀ་ཐབ་ཏུ་ཕུལ། དེ་ནས་གཏོར་མ་ཨོཾ་ཨཱཿཧཱུཾ་ནས་དངོས་གྲུབ་ཀྱི་མཆོག་སྦྱིན་པར་མཛད་དུ་གསོལ་བའི་བར་གཏོར་བསྔོ་གཞུང་བཞིན་གནང་ནས་གཏོར་མ་ཐབ་ཏུ་ཕུལ། རྐང་པ་བརྒྱད་པས་བསྟོད། ཡི་གེ་བརྒྱ་པ་དང༌། མ་འབྱོར་བ་དང་སོགས་ཀྱིས་ལྷག་ཆད་བསྐང༌། ཐབ་ཀྱི་ཡེ་ཤེས་པ་རྣམས། ཨོཾ་ཁྱོད་ཀྱི༴ རྗེས་སུ༴ སངས་རྒྱས༴ ཆོ་ག་ཞག་གྲངས་སྦྲེལ་མར་ཡོད་ན། སླར་ཡང་འབྱོན་པར༴ ཉིན་གཅིག་ཡིན་ན། ཇི་ལྟར་བདེ་བར༴ ཡེ་ཤེས་པ་གཤེགས། དམ་ཚིག་པ་རང་ལ་ཐིམ་པར་གྱུར། གསུམ་པ་རྗེས་མཐའ་སྡུད་ཀྱི་བྱ་བ་ནི། དེ་ནས་ཐབ་ཏུ་བུད་ཤིང་བསྣན། མེ་ལྷ་འཁོར་དང་བཅས་པ་ཐབ་ཀྱི་དབུས་སུ་བཞུགས་པར་གྱུར། ཨོཾ་ཨརྒྷཾ་པྲ་ཏིཙྪཾ་སྭཱཧཱ། དེ་བཞིན། པཱ་དྱཾ༴ ཨཉྩ་མཱ་ནཾ། ཧཱུཾ། དབང་པོའི་མེ་ཏོག་སྤྲིན་དུ་འཐིབས། །གསུར་ཆེན་སྤོས་ཀྱི་ན་བུན་འཐུལ། །ཞུན་ཆེན་མར་མེ་གློག་འོད་འབར། །ཁྲག་ཆེན་བྱུག་པའི་ཆར་པ་བསྙིལ། །ཤ་རུས་སྙིང་ཟས་མཚོ་རུ་འཁྱིལ། །རྐང་གླིང་ཐོད་རྔའི་འབྲུག་སྒྲ་ལྡིར། །དེ་འདྲའི་མཆོད་རྫས་མི་ཟད་པ། །ཉམས་པའི་དགྲ་བོ་འཇོམས་ཕྱིར་འབུལ། །ཚང་བཅས། ཨོཾ་པུཥྤེ་པྲ་ཏིཙྪཾ་སྭཱཧཱ། ནས་ཤཔྟ་པྲ་ཏིཙྪཾ་སྭཱཧཱ། སྲིད་གསུམ་སྒྲོལ་ཕྱིར་ཛ་གད་ཕུད། །ཁམས་གསུམ་དབང་བྱེད་རཀྟའི་མཚོ། །ཕྲིན་ལས་ཀུན་འགྲུབ་བ་ལིངྟ། །ཉམས་པའི་དགྲ་བོ་འཇོམས་ཕྱིར་འབུལ། །ཚང་ཨོཾ་མཧཱ་པཉྩ་ཨ་མྲྀ་ཏ་པཱུ་ཛ་ཁཱ་ཧི། ཅེས་བདུད་རྩི་ཕུལ། ཨོཾ་མཧཱ་རཀྟ་པཱུ་ཛ་ཁཱ་ཧི། ཅེས་རཀྟ་ཕུལ། ཨོཾ་མཧཱ་བ་ལིངྟ་པཱུ་ཛ་ཁཱ་ཧི། ཅེས་གཏོར་མ་ཕུལ། རྫས་ལྷག་མེད། དེ་ནས་བསྟོད་པ་ནི། འཇིག་རྟེན་དབང་ཕྱུག་ཚངས་པ་མགོན་གྱིས་སྲས། །མེ་ལྷའི་རྒྱལ་པོ་ཊཀྐིས་དབང་བསྐུར་བ། །ཤེས་རབ་མཆོག་གིས་ཉོན་མོངས་ཐམས་ཅད་བསྲེག །འཛིན་བྱེད་མེ་ལྷ་ཉིད་ལ་རྣམ་པར་འདུད། །ནད་མེད་ཚེ་དང་སོགས་ཀྱིས་དངོས་གྲུབ་བླངས། ཡི་གེ་བརྒྱ་པས་ནོངས་བཤགས་དང༌། མ་འབྱོར་བ་དང་སོགས་ཀྱིས་ལྷག་ཆད་བསྐང༌། དེ་ནས་སྤྱན་འདྲེན་པའི་རྒྱ་ཕྱིར་བསྐྱེད་ནས། བདག་གི་དོན་དང་གཞན་གྱི་དོན། །སྒྲུབ་བྱེད་བསྲེག་བྱ་ཟ་བ་གཤེགས། །ཇི་བཞིན་དུས་སུ་ཚུར་བྱོན་ཅིག །བདག་ལ་དངོས་གྲུབ་ཀུན་འགྲུབ་མཛོད། །ཨོཾ་གཙྪ་གཙྪ་མེ་ལྷ་རང་གནས་སུ་གཤེགས་པར་གྱུར། དེ་ནས་དགེ་བ་བསྔོ། སྨོན་ལམ་བཀྲ་ཤིས་ཅི་རིགས་པས་མཐའ་བརྒྱན་པར་བྱའོ། །དེ་ནས་མེ་ལོང་སྐབས་ཡོད་ཀྱང་མི་བཞག་པར་དུག་ཁྲག་གི་ཆུས་བསྲེག་པའི་ཐལ་བ་བཟློག་པའི་ཐལ་འདེབས་དང་བཅས་དགྲ་ཕྱོགས་སུ་རླུང་ལ་བསྐུར་བའམ། ཆུ་བོ་ཆེན་པོར་བསྐུར་བའམ། ལམ་རྒྱ་གྲམ་དུ་མནན་ནས་བྲོ་བརྡུང་བྱ་བ་སོགས་གང་རུང་བྱའོ། །ཞེས་མགོན་པོའི་ལས་མཐའ་དྲག་པོའི་སྦྱིན་སྲེག་འདི་ཡང་དཔེ་རྙིང་འདྲ་མིན་སྣ་ཚོགས་སྣང་བ་ལས་ཐམས་ཅད་ཀྱི་ལེགས་ཆ་བཏུས་རྒྱས་བསྡུས་འཚམས་པར་བྱས་ཏེ་ཤཱཀྱའི་དགེ་སློང་དགེ་འདུན་རིན་ཆེན་པས་ཕྱོགས་གཅིག་ཏུ་བསྡེབས་པ་དགེ་ལེགས་སུ་གྱུར་ཅིག། །།སླར་སྨྲས་པ། བསྟན་པའི་ཁུར་ཆེན་ཕྲག་ཏུ་བབ་པའི་སྐབས། །བསྟན་པའི་བྱ་བ་རླབས་ཆེན་མ་འབྱོར་ཡང༌། །བསྟན་པའི་དོན་དུ་ངལ་བ་དང་བླང་གིས། །བསྟན་འཛིན་གསར་བྱོན་རྣམས་ཀྱི་ཆེད་དུ་སྦྱར། །ཞེས་ཀྱང་སྨྲས་སོ།། །།སརྦ་མངྒ་ལཾ།